आतंकी तो अब अपनी भाषा और रूप को बदलकर लोगों की जान ले रहे हैं। टीएटीपी पर रिसर्च करने वाले इस्राइल के वैज्ञानिक एहुद कैनान के अनुसार ब्रसेल्स में जिस तीव्रता का विस्फोट हुआ, उसे अंजाम देने के लिए चार किलो टीएटीपी ही काफी है। 1980 के दशक में जब फलीस्तीन में आतंकियों को टीएटीपी का ज्ञान हुआ, तब उन्होंने इसे ‘शैतान की मां’ का नाम दिया था। ऐसा इसलिए क्योंकि सफेद रंग के इस पाउडर को माचिस या सिगरेट से सक्रिय किया जा सकता है। विस्फोट से ज्यादा नुकसान हो, इसके लिए कई बार बम में ढेर सारी कीलें भी मिलाई जाती हैं। अब तो इंटरनेट के जमाने में इस खतरनाक बम को बनाने के तरीके ढूंढना भी मुश्किल नहीं रह गया है। हालांकि यह भी सच है कि बिना रसायनों के ज्ञान के हर कोई सही मिश्रण नहीं बना सकता। लेकिन हमलावरों में से एक, नाजिम लाखरावी इंजीनियर था जो रसायनों की अच्छी समझ रखता था। उसने बम बनाने में हमलावरों की काफी मदद की। टीएटीपी की गंध काफी तेज होती है। जिस टैक्सी में सवार हो कर ये लोग हवाई अड्डे पहुंचे, उसके चालक ने बताया कि उसे रसायनों की गंध आ रही थी। मजे की बात तो ये थी कि टीएटीपी को हवाई अड्डे में लगे स्कैनर भी नहीं पकड़ सके। केवल प्रशिक्षित कुत्ते ही उसे सूंघ कर जानकारी दे सके। हालांकि ब्रसेल्स हवाई अड्डे पर खोजी कुत्ते भी मौजूद थे लेकिन हमलावर उन्हें भी चकमा देने में कामयाब हो गए। इसे देखते हुए सभी देषों को आतंकी हमले से बचने के लिए सतर्क हो जाना चाहिए। पता नहीं कब ऐसे हमले हो जाए और बेमौत लोग मारे जाएं।